Behind Enemy Lines

Behind Enemy Lines er en amerikansk actionthriller og krigsdrama fra 2001 regissert av John Moore. Hovedrollene spilles av Owen Wilson og Gene Hackman. Handlingen er lagt til Bosnia-krigen på 1990-tallet. To amerikanske piloter blir skutt ned av serbiske styrker mens de er på rekogiseringsoppdrag. Den ene av pilotene myrdes, mens den andre klarer å rømme fra de serbiske styrkene. Soldaten besitter materiale som beviser folkemord. Handlingen er inspirert av en virkelige hendelse.

Handling
Filmen handler om en amerikansk pilot som skytes ned av serbiske styrker under krigen i Bosnia etter å ha fotografert en massegrav fra luften. NATO vil ikke sette i gang en redningsaksjon, og piloten må selv komme seg ut av fiendens område. Han blir tvunget ut på en strabasiøs flukt med serbiske hærstyrker og leiemordere etter seg som er desperate etter å få ham likvidert før han får levert det avslørende fotomaterialet. Han får etterhvert hjelp av den amerikanske admiralen Leslie McMahon Reigart.

Om filmen

Kommersielt
Filmen ble en moderat kommersiell suksess og spilte inn over $58 millioner i USA alene og over $91 millioner på verdensbasis ($320 000 på norske kinoer). Den ble den 40-ende mest innbringende filmen i USA i 2001.

Filmanmelderne
Behind Enemy Lines fikk relativt dårlig mottakelse av amerikanske kritikere. Den kjente filmkritikeren Roger Ebert vendte tommelen ned og mente den var alfor heroisk og usannsynlig, og på Rotten Tomatoes har den bare oppnådd 36%. Filmen fikk noe bedre omtale av The New York Times anmelder, som mente den var mer autentisk en de fleste krigsfilmer fra Hollywood. Den fikk også brukbar omtale i britiske Guardian.

I Norge
Filmen fikk jevnt over dårlige kritikker i Norge, men gjorde det kommersielt bra på kino med ca. 2 millioner innbrakte kroner.

Aftenpostens anmelder gav den terningkast to og skrev i nedsettende ordelag at «Filmen måtte passe for dem som ikke vil ha noen intellektuelle komplikasjoner, men adrenalindusjer og testosteron i fritt løp». Dagbladets anmelder var heller ikke særlig begeistret og gav den terningkast tre, blant annet med kommentaren «Krigsaction med lite treffsikre skurker». VGs anmelder var også lite begeistret og gav den terningkast to, samtidig som han beskrev den som en kommersiel, amerikanske heltefilm der behovet for amerikansk «sjøldigging» og heltekrønike overtar totalt mot slutten. Han brukte videre uttrykk som «Halvveis og lunkent», og «omfattende uspiselig». Anmelderen mener imidlertid også at det gjøres visse forsøk på nyanseringer i filmen. Adressas anmelder gav den også terningkast to og beskrev den som «en oppblåst og dum krigsfilm med årets hittil mest patetiske finale». Som mange av de andre anmelderne peker også denne på at filmen behandler selve konflikten på en lettvint og svart-hvitt måte: «En mildt sagt dårlig film, er ujevn, utflytende regi, et manus som sporer av og en pompøs svart-hvitt-tegning av selve konflikten som gir assosiasjoner til lettvinte propagandafilmer». På den fordelaktige siden mente anmelderen at den inneholdt imponerende actionscener.

Innspilling
Filmen ble innspilt i Slovakia. Ingen av de serbiske karakterene var serbere i virkeligheten.

Bakgrunn
Filmen har flere likhetstrekk med opplevelsene til den amerikanske flygeren Scott O'Grady, som ble skutt ned over Bosnia den 2. juni 1995. Han klarte å holde seg i live i seks dager før han ble reddet. O'Grady oppholdte seg imidlertid aldri i befolkede områder og ble heller ikke jaget av serbiske styrker slik som i filmen. Enkelte mener at filmen har flere likhetstrekk med opplevelsene til den britiske piloten Nick Richardson, som ble skutt ned over Gorazde den 16. april 1994. Hans historie er blitt publisert i boka No Escape Zone.

Oppfølgere
Den fikk tre mindre kjente oppfølgere som ble lansert direkte på video: Behind Enemy Lines II: Axis of Evil (2006), Behind Enemy Lines: Colombia (2009) og SEAL Team 8: Behind Enemy Lines (2014).

I rollene
 Owen Wilson –  Lt. Chris Burnett 
 Gene Hackman –  Admiral Leslie McMahon Reigart 
 Gabriel Macht –  Stackhouse, annenpilot
 Charles Malik Whitfield –  Kapt. Rodway, USMC
 David Keith –  Master Chief Tom O'Malley 
 Olek Krupa –  Miroslav Lokar, serbisk kommandør
Vladimir Mashkov –  Sasha, Lokars høyre hånd
Marko Igonda –  Bazda, serbisk patruljeleder
 Joaquim de Almeida –  Admiral Piquet 
 Eyal Podell –  Petty Officer Kennedy 
 Geoffrey Pierson –  Admiral Donnelly 
 Aernout Van Lynden –  Aernout Van Lynden
 Sam Jaeger –  Red Crown Operator #1 
 Shane Johnson –  Red Crown Operator #2 
 Don Winston –  Red Crown Operator #3  Elizabeth Perry –  Red Crown Operator #4 
 Igor Hajdarhodzic –  Serbisk speider
 Tarik Filipovic –  Serbisk soldat
 Peter Palka –  Serbisk soldat ved Lokar's Mansion
 Todd Boyce –  Junior Officer 
 Kamil Kollarik –  Babic 
 Salaetin Bilal –  Ejup  
 Laurence Mason –  Brandon 
 Leon Russom –  Ed Burnett 
 Goran Grgic –  Tekniker
 Ivan Urbánek –  Far i minefelt
 Ismet Bagtasevic –  Muslimsk passasjer
 Dragan Marinkovic –  Damir 
 Kamil Mikulcík –  Tiger #1 
 Vedrana Seksan –  Serbisk anker Vladimir Oktavec –  Petrovic 
 Dorothy Lucey –  Dorothy Lucey 
 Greg Goossen –  CIA Spook 
 Filip Nola –  Serbisk soldat ved massegrav
 Bumper Robinson –  SCIF Technician 
 Ann Sorum –  Mom Burnett 
 George Davis –  Kameramann for Sky News
 Tom Mooney –  Carrier Commanding Officer 
 Mark Bocchetti –  Navy Rep 
 Lucia Srncova –  Muslimsk jente
 Daniel Margolius –  Muslimsk tenåring
 Robert Franko –  Tiger #2 
 Lukas Hoffman –  Tiger #3 
 Jared Chandler –  Piquets hjelp

Referanser

Eksterne lenker


Kategori:Krigsfilmer fra USA
Kategori:Actiondrama fra USA
Kategori:Filmer fra 2001
Kategori:Engelskspråklige filmer
Kategori:Filmer lagt til Bosnia-Hercegovina
Kategori:Filmer satt til 1990-årene